*Minthogy a körülmetélkedést Mózes rendelte el nektek - nem mintha Mózestől volna, hanem az atyáktól van -, és szombaton is körülmetélitek az embert. Ha körülmetélitek az embert szombaton, hogy ne sértsék meg Mózes törvényét, akkor miért haragusztok énrám, hogy egy embert teljesen meggyógyítottam szombaton?*  (Jn 7,22-23)

A körülmetélés Ábrahám hitének bizonyítéka a testen és a leszármazottakra is érvényes előírás. Az időpontja pedig a születés utáni nyolcadik nap. Ha ez a nap szombatra esik, akkor is meg kell tenni.

Ezzel a példával mutatja be Jézus: nem biztos, hogy törvényszegés a szombaton való tevékenykedést.

Ha személyes kapcsolatban vagyok a Mindenható Istennel és Neki engedelmeskedek, akkor nem kell attól félnem, hogy rosszat teszek. Az Ő tervében ilyen nem szerepel. Jézus abszolút az Atyának engedelmeskedett. Isten sokkal-sokkal magasabb rendű mint az ember, ez meglátszik minden mozdulásában. Képes úgy és olyat tenni, ami az ember számára elképzelhetetlen, de nem kerül Önmagával soha ellentmondásba. Izgalmas Őt követni! *Vadon Gyula*